81. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 335 της 23 Σεπτ./5 Οκτ. 1992 (ΦΕΚ Α΄ 164) Αναδιάρθρωση Περιφερειακών Υπηρεσιών της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων. Έχοντας υπόψη: 1.Τις διατάξεις: α)Του άρθρ. 27 παρ. 3 του Νόμ. 1558/1985 (Α΄ 137) όπως τροποποιήθηκε με το άρθρ. 8 παρ. 2 του Νόμ. 2026/1992 (Α΄ 43). β)Την παρ. 4 και 1 εδάφ. β του άρθρ. 68 του Νόμ. 1622/1986 (Α΄ 92). γ)Του άρθρ. 9 παρ. 10 του Νόμ. 1586/1986 (Α΄ 37) και δ)Του Νόμ. 1418/1984 (Α΄ 23). 2.Την αριθ. Υ.1847/1078399/1182/0001/7.8.1992 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών» (Β΄ 525). 3.Την Υ.1687/17.2.1992 κοινή απόφαση του Πρωθυπουργού και του Υπουργού Εθνικής Οικονομίας «Καθορισμός αρμοδιοτήτων των Υφυπουργών Εθνικής Οικονομίας» (Β΄ 104), όπως τροποποιήθηκε με την Υ.1723/16.3.1992 ομοία απόφαση (Β΄ 215). 4.Τους ειδικούς λόγους που επιβάλλουν την εξαίρεση εφαρμογής των διατάξεων των παρ. 1-3 του άρθρ. 68 του Νόμ. 1622/1986 και που είναι οι εξής: θα επέλθει αναστάτωση στα εκτελούμενα έργα, θα δημιουργηθεί τεράστιο πρόβλημα στεγάσεως των υπηρεσιών, θα μείνουν αναξιοποίητες υλικοτεχνικές υποδομές όπου δεν υπάρχει ταύτιση της έδρας που προβλέπεται από τις διατάξεις του Π.Δ. 51/1987 με εκείνη που σήμερα υπάρχει με το Π.Δ. 910/1977. 5.Την ανάγκη άμεσης ρύθμισης λειτουργίας των υπηρεσιών μέχρι την έκδοση του υπό του άρθρ. 6 του Νόμ. 2026/1992 προβλεπομένου οργανισμού. 6.Τις αριθ. 239/1992 και 370/1992 γνωμοδοτήσεις του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εσωτερικών, Περιβάλλοντος, Χωροταξίας και Δημοσίων Έργων και των Υφυπουργών Εθνικής Οικονομίας και Οικονομικών, αποφασίζουμε: Εξαίρεση στη διάρθρωση  Περιφερειακών Υπηρεσιών Άρθρ.1.-Οι Περιφερειακές Υπηρεσίες διανομαρχιακού επιπέδου της Γενικής Γραμματείας Δημοσίων Έργων, εξακολουθούν να λειτουργούν με έδρα και χωρική αρμοδιότητα, όπως προβλέπεται στο Π.Δ. 910/1977 (Α΄ 305), κατ’ εξαίρεση των παρ. 1-3 του άρθρ. 68 του Νόμ. 1622/1986 και του Π.Δ. 51/1987 «Καθορισμός των Περιφερειών της Χώρας κ.λ.π.» (Α΄ 26). Αναδιάρθρωση Περιφερειακών Υπηρεσιών Άρθρ.2.-Τα Τμήματα κτιριακών Έργων, προγράμματος και Ηλεκτρονικού Υπολογιστή, Τοπογραφήσεων, Μηχανολογικού–Ηλεκτρολογικού και Διοικητικού των Περιφερειακών Υπηρεσιών διανομαρχιακού επιπέδου που λειτουργούν στη Γενική Γραμματεία Δημοσίων Έργων (άρθρ. 86 παρ. 1 περιπτ. ε, στ, ζ, η και 89 παρ. 1 περίπτ. β του Π.Δ. 910/1977 σε συνδυασμό με το άρθρ. 3 παρ. 1 περίπτ. ζ του Νόμ. 1032/1980), προστίθενται στα τμήματα των αντίστοιχων Διευθύνσεων Συγκοινωνιακών Έργων (άρθρ. 87 παρ. 1 του Π.Δ. 910/1977), που καθεμιά τους διαρθρούται ως εξής: α)Τμήμα Μελετών β)Τμήμα Κατασκευών γ)Τμήμα Συντήρησης δ)Τμήμα Κυκλοφορίας ε)Τμήμα Κτιριακών Έργων στ)Τμήμα Προγράμματος και Ηλεκτρονικού Υπολογιστή ζ)Τμήμα Τοπογραφίσεων η)Τμήμα Μηχανολογικό – Ηλεκτρολογικό θ)Τμήμα Διοικητικού. Στην αρμοδιότητα κάθε τμήματος ανήκουν τα θέματα όπως αυτά περιγράφονται στα άρθρ. 87 παρ. 2, 89 παρ. 2 περίπτ. β, 91, 92, 93 και 94 του Π.Δ. 910/1977. Ειδικότερα τα Τμήματα Διοικητικού και Μηχανολογικό – Ηλεκτρολογικό εξυπηρετούν για θέματα αρμοδιότητάς των και τη Δ/νση Υδραυλικών Έργων της οικείας Περιφέρειας. Ο Προϊστάμενος της Διεύθυνσης Συγκοινωνιακών Έργων ασκεί, για τα έργα που εκτελούνται από την υπηρεσία του, τις αρμοδιότητες «Προϊσταμένης Αρχής», ή «Εποπτεύουσας Αρχής», που προβλέπονται από τις διατάξεις για την εκτέλεση των Δημοσίων Έργων. Σύσταση – Αρμοδιότητες  Τμήματος Εργαστηρίου Άρθρ.3.-Σε κάθε Τμήμα Εκτέλεσης Έργων της Διεύθυνσης Τεχνικών Υπηρεσιών των Νομαρχιών (ΔΤΥΝ) συνιστάται Γραφείο Εργαστηρίου, στο οποίο ανήκουν οι εξής αρμοδιότητες: Ο έλεγχος τήρησης και εφαρμογής των προδιαγραφών και κανονισμών, που αφορούν τα υλικά και τους τρόπους κατασκευής δημοσίων και ιδιωτικών έργων. (Μετά τη σελ. 90,5460) Σελ. 90,5461 Τεύχος 1161-Σελ.53 23.Α.αα.81 Υπουργείο Χωροταξίας Οικισμού και Περιβάλλοντος Η διενέργεια δοκιμών και ελέγχων στους τόπους παραγωγής των υλικών και κατασκευής των ανωτέρω έργων καθώς και επί των μέσων μεταφοράς των υλικών, για την εξακρίβωση της ποιότητας και του τρόπου σύνθεσης και επεξεργασίας των υλικών. Οι βασικοί έλεγχοι και οι πρώτες εκτιμήσεις για τη γεωλογική αναγνώριση της ποιότητας των εδαφών. Η διαπίστωση των παραβάσεων, ο καθορισμός των διαβαθμίσεων ποιότητας υλικών ή κατασκευών καθώς και των ορίων αποδοχής ή απόρριψής τους. Προϊστάμενοι Περιφερειακών Υπηρεσιών Άρθρ.4.-1.Των, κατά το άρθρ. 2, Διευθύνσεων Συγκοινωνιακών Έργων και των τμημάτων αυτών, πλην των Τμημάτων Προγράμματος και Ηλεκτρονικού Υπολογιστή και Διοικητικού, προΐστανται τεχνικοί υπάλληλοι ΠΕ όλων των κλάδων. Των τμημάτων Προγράμματος και Ηλεκτρονικού Υπολογιστή, προΐστανται τεχνικοί υπάλληλοι ΠΕ όλων των κλάδων ή υπάλληλοι ΠΕ Κλάδου Πληροφορικής, των δε Τμημάτων Διοικητικού, υπάλληλοι ΠΕ Κλάδου Διοικητικού – Οικονομικού και ελλείψει τούτων υπάλληλοι ΤΕ Κλάδου Διοικητικού – Λογιστικού ή υπάλληλοι ΔΕ Κλάδου Διοικητικού – Λογιστικού. 2.Των Διευθύνσεων Υδραυλικών Έργων και των τμημάτων αυτών (άρθρ. 88 Π.Δ. 910/1977) προΐστανται τεχνικοί υπάλληλοι ΠΕ όλων των κλάδων. 3.Των Διευθύνσεων Περιφερειακού Εργαστηρίου Δημοσίων Έργων και των Τμημάτων αυτών, πλην των τμημάτων Διοικήσεως και Διαχειρίσεως (άρθρ. 90 Π.Δ. 910/1977) προΐστανται τεχνικοί υπάλληλοι ΠΕ όλων των κλάδων ή υπάλληλοι ΠΕ Κλάδου Χημικών ή ΠΕ Κλάδου Γεωλόγων, των δε τμημάτων Διοικήσεως και Διαχειρίσεως υπάλληλοι ΠΕ Κλάδου Διοικητικού – Οικονομικού και ελλείψει τούτων υπάλληλοι ΤΕ Κλάδου Διοικητικού – Λογιστικού ή υπάλληλοι ΔΕ Κλάδου Διοικητικού – Λογιστικού. Σελ. 90,5462 Τεύχος 1161-Σελ.54 4.Των Διευθύνσεων Ελέγχου Κατασκευής Έργων (ΔΕΚΕ) και των Τμημάτων τους άρθρ. (100-103 Π.Δ. 910/1977) προΐστανται τεχνικοί υπάλληλοι ΠΕ όλων των κλάδων. Των Γραφείων Γραμματείας των ΔΕΚΕ προΐστανται υπάλληλοι ΤΕ Κλάδου Διοικητικού – Λογιστικού ή ΔΕ Κλάδου Διοικητικού – Λογιστικού. 5.Των Διευθύνσεων Τεχνικών Υπηρεσιών των Νομαρχιών, των Γραφείων Προγράμματος και Μελετών και των Τμημάτων Εκτέλεσης έργων αυτών, καθώς και των Τμημάτων Προγράμματος και Μελετών των Διευθύνσεων Τεχνικών Υπηρεσιών Ν. Αθηνών, Ανατολικής Αττικής, Δυτικής Αττικής, Πειραιά και Θεσσαλονίκης (άρθρ. 78-83 Π.Δ. 910/1977) προΐστανται τεχνικοί υπάλληλοι ΠΕ όλων των κλάδων. Των, κατά το άρθρ. 3, Γραφείων Εργαστηρίου των Διευθύνσεων Τεχνικών Υπηρεσιών των Νομαρχιών προΐστανται τεχνικοί υπάλληλοι ΠΕ όλων των κλάδων ή υπάλληλοι ΠΕ Κλάδου Χημικών ή ΠΕ Κλάδου Γεωλόγων. Των Γραφείων Γραμματείας των Διευθύνσεων Τεχνικών Υπηρεσιών των Νομαρχιών προΐστανται υπάλληλοι ΠΕ Κλάδου Διοικητικού – Οικονομικού και ελλείψει τούτων υπάλληλοι ΤΕ Κλάδου Διοικητικού – Λογιστικού ή υπάλληλοι ΔΕ Κλάδου Διοικητικού – Λογιστικού. 6.Η τοποθέτηση των Προϊσταμένων των οργανικών μονάδων των προηγούμενων παραγράφων γίνεται με απόφαση του Υπουργού Περιβάλλοντος, Χωροταξίας και Δημοσίων Έργων. Έναρξη ισχύος Άρθρ.5.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Υπουργείο Χωροταξίας Οικισμού και Περιβάλλοντος 23.Α.αα.81